Kommunistiese Party gee raad oor Herero Mall | COMMUNIST PARTY OF NAMIBIA (CPN)
Kommunistiese Party gee raad oor Herero Mall
Posted by abc on August 18, 2011	Voorgelê deur Republikein op Do, 2011-08-18 01:00
DIE Kommunistiese Party (KP), onder die leierskap van mnr. Attie Beukes, het sy ontevredenheid met die teenwoordigheid van die polisie by die onlangse gewelddadige voorvalle by die Herero Mall uitgespreek. In ‘n verklaring sê die KP die polisie se teenwoordigheid is uitlokkend, verontregtend, diskriminerend en ondermynend teenoor entrepreneurs se aktiwiteite by die Herero Mall.
Die KP meen betekenisvolle dialoog moet sonder die teenwoordigheid van gewapende magte plaasvind. Die party meen die laaste voorval by die Herero Mall het blatante politieke diskriminasie teen een stam in die Namibiese gemeenskap uitgewys, terwyl ‘n ander stam in dieselfde situasie ‘n posisie van relatiewe voordeel geniet.
Die party glo die sjebeens en ander verwante klein ondernemings wat by die Herero Mall en op ander plekke in die land opskiet, is die gevolg van ‘n verswakkende sosioëkonomiese toestand in die digbevolkte gebiede van die land en mislukte pogings aan die kant van die Swapo-gedomineerde stadsraad om volhoubare dienste te voorsien wat by die behoeftes van die belastingbetalers weerklank vind?
Die stadsraad het ‘n verantwoordelikheid teenoor die eienaars van sjebeens en ander klein ondernemings en diegene by die Herero Mall en moet as ‘n saak van dringendheid met hulle in gesprek tree om te bepaal wat vir hulle die beste sal wees,? lui die verklaring. Verder is ‘n beroep gedoen dat die stadsraad aandag aan die probleem van sanitasie en beligting by die Herero Mall moet gee, asook die sekuriteit daar opskerp.
This entry was posted in PERS VERKLARINGS and tagged 18/08/2011. Bookmark the permalink.
To:The Online Political-Activists of the Egyptian-Revolution
In Defence of the Hammer & Sickle with the Superimposed ‘4’ Leave a Reply Cancel reply	Enter your comment here...